รัฐบาลไทย-ข่าวทำเนียบรัฐบาล-นายกรัฐมนตรีเป็นประธานประชุมคณะหัวหน้าส่วนราชการระดับกระทรวงหรือเทียบเท่าครั้งที่ 2/2560 ที่กระทรวงอุตสาหกรรม
วันศุกร์ที่ 10 กุมภาพันธ์ 2560
นายกรัฐมนตรีเป็นประธานประชุมคณะหัวหน้าส่วนราชการระดับกระทรวงหรือเทียบเท่าครั้งที่ 2/2560 ที่กระทรวงอุตสาหกรรม
นายกรัฐมนตรีเยี่ยมชมบูธผลิตภัณฑ์อุตสาหกรรม ก่อนเป็นประธานประชุมคณะหัวหน้าส่วนราชการระดับกระทรวงหรือเทียบเท่าที่กระทรวงอุตสาหกรรม-ให้กําลังใจในการทํางานแก่ ข้าราชการ เจ้าหน้าที่ทุกคน พร้อมชื่นชมที่ผลิตภัณฑ์อุตสาหกรรมต่าง ๆ ได้มีการวิจัยพัฒนาต่อยอด
วันนี้ (10 ก.พ.) เวลา 09.30 น. ณ ห้องประชุม ชั้น 2 อาคารสํานักงานปลัดกระทรวงอุตสาหกรรม กระทรวงอุตสาหกรรม เขตราชเทวี กรุงเทพฯ พลเอกประยุทธ์ จันทร์โอชา นายกรัฐมนตรี เป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 2/2560 ร่วมกับหน่วยงานที่เกี่ยวข้อง ซึ่งกระทรวงอุตสาหกรรมได้มีการนําเสนอประเด็นที่สําคัญ 4 เรื่อง ได้แก่ 1) กระทรวงอุตสาหกรรมและการขับเคลื่อน Thailand 4.0 ที่จะทําให้ประเทศก้าวพ้นกับดักรายได้ปานกลาง อุตสาหกรรมไทยเข้มแข็งและได้เปรียบในเชิงแข่งขัน เช่น SMEs และวิสาหกิจได้รับการพัฒนาให้เข้มแข็ง อุตสาหกรรมมี SPI เพื่อเพิ่มมูลค่าและเชื่อมโยงสู่ตลาดโลก อุตสาหกรรมเป็นมิตรกับสิ่งแวดล้อม รวมถึงการเชื่อมโยงแผนยุทธศาสตร์ที่เกี่ยวข้องกับกระทรวงอุตสาหกรรม (ยุทธศาสตร์ชาติ แผนงาน 20 ปีของกระทรวงอุตสาหกรรม และแผนพัฒนาฯ ฉบับที่ 12) การขับเคลื่อน 5 อุตสาหกรรมเป้าหมายนําร่องในปี 60 (ยานยนต์สมัยใหม่ แปรรูปอาหาร สิ่งทอและเครื่องนุ่งห่ม หุ่นยนต์เพื่ออุตสาหกรรม เชื้อเพลิงและเคมีชีวภาพ) Eastern Economic Corridor ฯลฯ 2. การดําเนินงานตามข้อสั่งการ เช่น การตรวจกํากับดูแลสถานประกอบการโรงงานอุตสาหกรรมและเหมืองแร่ การส่งเสริมและพัฒนาอุตสาหกรรมในจังหวัดชายแดนภาคใต้ 3) การขอรับการสนับสนุนจากนายกรัฐมนตรี เช่น กองทุนพัฒนาเอสเอ็มอีตามแนวทางประชารัฐ เพื่อช่วยเหลือสนับสนุน SMEs ให้มีมูลค่าสูงตามนโยบาย Thailand 4.0 และสร้างความเข้มแข็งของระบบเศรษฐกิจฐานราก โครงการศูนย์ทดสอบยานยนต์และยางล้อแห่งชาติ (ครม.มีมติ 1 พ.ย.59 ให้เร่งดําเนินการให้แล้วเสร็จปี 2562) และ 4) การบูรณาการกับส่วนราชการอื่น เช่น โครงการความปลอดภัยและอาชีวอนามัยของประเทศไทย (Safety Thailand) เพื่อลดการเกิดอุบัติเหตุ อุบัติภัย และโรคจากการทํางาน สร้างเสริมความปลอดภัยและคุณภาพชีวิตของคนทํางานให้เกิดขึ้นอย่างยั่งยืน การแก้ไขปัญหาผลกระทบจากการประกอบกิจการเหมืองแร่ทองคํา และหมู่บ้านอุตสาหกรรมสร้างสรรค์ (Creative Industry Village) ซึ่งมีหมู่บ้านเป้าหมายการพัฒนา 1 จังหวัด 1 หมู่บ้าน จํานวน 76 หมู่บ้าน โดยจะเปิดตัว 9 หมู่บ้านน้ําร่องในเดือนมีนาคม 2560 ก่อนขยายผลโครงการไปสู่หมู่บ้านอุตสาหกรรมฯ ในทุกจังหวัด โดยมีนาย อุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ ปลัดกะทรวงอุตสาหกรรม เลขาธิการ ก.พ. ผู้บริหารระดับสูงกระทรวงอุตสาหกรรม ข้าราชการ และเจ้าหน้าที่ที่เกี่ยวข้องให้การต้อนรับ
พร้อมกันนี้ นายกรัฐมนตรี ได้เยี่ยมชมบูธผลิตภัณฑ์อุตสาหกรรม เช่น การประยุกต์ใช้น้ํายางพาราและพืชให้สีสู่การพัฒนาแม่พิมพ์และสารเหลว เขียนลวดลายบนผลิตภัณฑ์สิ่งทอและเครื่องแต่งกายมุสลิมในจังหวัดชายแดนภาคใต้ ทดแทนการใช้เทียนและพาราฟิน ลดปริมาณการนําเข้าผสานการยอมสีธรรมชาติจากพืชให้สีในพื้นที่ 5 จังหวัดชายแดนภาคใต้ ยกระดับคุณภาพผลักดันสู่อุตสาหกรรมสิ่งทอที่เป็นมิตรต่อสิ่งแวดล้อม ผลิตภัณฑ์สิ่งทอยานยนต์จากใบสัปปะรด ซึ่งเป็นการนําใบสัปปะรดที่เหลือทิ้งจํานวนมากมาพัฒนาผลิตภัณฑ์เพื่อสร้างมูลค่า หน้ากากสําหรับผู้ป่วยโรคมะเร็ง ป้องกันไม่ให้ผู้ป่วยขยับหรือเคลื่อนไหวศีรษะในขณะฉายรังสี ทดแทนการนําเข้าจากต่างประเทศทําให้ผู้ป่วยโรคมะเร็งเข้าถึงอุปกรณ์มากขึ้น แผ่นรองแผลกดทับ ช่วยดูดซับแรงกดจากอิริยาบถต่าง ๆ เป็นระยะเวลานาน การพัฒนาเส้นใยมะพร้าวในผลิตภัณฑ์สิ่งทอคุณสมบัติพิเศษสําหรับผู้สูงอายุ อาทิ รองเท้าผู้สูงอายุ เป็นต้น
รวมทั้ง นายกรัฐมนตรี ได้ตรวจเยี่ยมสํานักงานเพื่อการพัฒนาระเบียงเศรษฐกิจพิเศษภาคตะวันออก ที่ชั้น 5 ซึ่งซึ่งตั้งขึ้นภายใต้คณะกรรมการนโยบายการพัฒนาระเบียงเศรษฐกิจพิเศษภาคตะวันออก ตามมาตรา 44 โดยมีนายอุตตม สาวนายน รัฐมนตรีว่าการกระทรวงอุตสาหกรรม ในฐานะประธานคณะกรรมการบริหารการพัฒนาระเบียงเศรษฐกิจพิเศษภาคตะวันออก(กรศ.) นําเยี่ยมชม โดยนายกรัฐมนตรี ได้เน้นย้ําให้มีการสร้างการรับรู้กับประชาชนและผู้มีส่วนได้ส่วนเสียในพื้นที่ได้รับทราบข้อมูลที่ถูกต้องอย่างกว้างขวางให้มากขึ้น รวมถึงประโยชน์ที่ประชาชนจะได้รับจากการดําเนินโครงการดังกล่าว เพื่อให้ประชาชนและทุกภาคส่วนในพื้นที่เกิดความเข้าใจพร้อมให้ความร่วมมือสนับสนุนการดําเนินโครงการต่าง ๆ ในพื้นที่ต่อไป
โอกาสนี้ นายกรัฐมนตรี ได้กล่าวขอบคุณและให้กําลังใจในการทํางานแก่คณะหัวหน้าส่วนราชการฯ ข้าราชการ และเจ้าหน้าที่ที่เกี่ยวข้องทุกคน ซึ่งข้าราชการทุกภาคส่วนถือเป็นอีกหนึ่งกําลังสําคัญในการที่จะร่วมกันขับเคลื่อนประเทศเดินหน้าไปได้ตามเป้าหมายที่กําหนด พร้อมกล่าวชื่นชมผลิตภัณฑ์อุตสาหกรรมต่าง ๆ ที่ได้มีการวิจัยพัฒนาและจะมีการต่อยอดขยายไปสู่อุตสาหกรรมให้มากขึ้น โดยเน้นย้ําว่า การออกแบบผลิตภัณฑ์ต้องให้มีความสวยงามและน่าสนใจ มีหลากหลายรูปแบบ สอดคล้องกับความนิยมของประชาชนในยุคปัจจุบันและสถานการณ์ที่เกิดขึ้น ตลอดจนมีความสมดุลทั้งอุปสงค์และอุปทาน อย่างไรก็ตามการผลิตสินค้าหรือพัฒนาผลิตภัณฑ์ใด ๆ ต้องคิดและผลิตให้ตรงกับความต้องการของกลุ่มเป้าหมาย เพื่อให้ผู้อุปโภคบริโภคและประชาชนสามารถนําไปใช้ประโยชน์ได้อย่างแท้จริง
พร้อมกันนี้ นายกรัฐมนตรี กล่าวว่า การประชุมคณะหัวหน้าส่วนราชการระดับกระทรวงหรือเทียบเท่า ได้มีการจัดประชุมขึ้นทุก 2 เดือน เพื่อให้เวลาในการทํางานกับกระทรวงและเจ้าหน้าที่ โดยในระหว่าง 2 เดือนก็ได้มีการตรวจติดตามความก้าวหน้าการดําเนินงานที่ได้สั่งการไปแล้วผ่านคณะกรรมการต่าง ๆ อย่างใกล้ชิดต่อเนื่องมาโดยตลอด เพื่อนําข้อติดขัดหรืออุปสรรคปัญหาที่เกิดขึ้นมาหารือร่วมกันในการประชุมคณะหัวหน้าส่วนราชการระดับกระทรวงหรือเทียบเท่าอีกครั้ง เพื่อให้สามารถดําเนินงานไปได้ตามห้วงระยะเวลาที่กําหนด อย่างไรก็ตามหากการทํางานใดยังมีปัญหาข้อติดขัดในเรื่องต่าง ๆ ก็สามารถนําเสนอเข้ามาที่ประชุมคณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.) พิจารณาเพื่อจะได้นําไปสู่การขับเคลื่อนให้ได้ตามเป้าหมายที่กําหนด
ทั้งนี้ การทํางานของรัฐบาลชุดปัจจุบันเป็นการทํางานทั้งในส่วนของงาน Function ของแต่ละกระทรวง งานยุทธศาสตร์ Agenda ตามนโยบายรัฐบาล รวมถึงงานบูรณาการระหว่างกันของกลุ่มกระทรวงที่เกี่ยวข้อง และงานปฏิรูปและปรองดอง ซึ่งงานและกลไกต่าง ๆ เหล่านี้ต้องดําเนินการให้ประสานสอดคล้องเชื่อมโยงกันทั้งหมด โดยวันนี้การทํางานต่าง ๆ มีความก้าวหน้าเป็นที่น่าพอใจ ซึ่งจะมอบหมายให้ผู้ที่เกี่ยวข้องชี้แจงให้ประชาชนรับทราบผ่านสื่อต่าง ๆ ในโอกาสต่อไป รวมทั้งได้มอบหมายให้รัฐมนตรีว่าการกระทรวงอุตสาหกรรม พร้อมด้วยปลัดกระทรวงอุตสาหกรรม และผู้ที่เกี่ยวข้องซึ่งเป็นผู้ทรงคุณวุฒิจากภายนอก ร่วมกันปฏิรูประบบอุตสาหกรรมไทยให้ได้ เพื่อให้เกิดผลสัมฤทธิ์ในการสร้างงาน สร้างอาชีพและรายได้กับประชาชนให้ได้โดยเร็ว โดยขณะนี้รัฐบาลกําลังเร่งรัดดําเนินการในเรื่องของ EEC ซึ่งคาดว่าจะมีการลงทุนจํานวนหลายล้านล้านบาท และทําให้เกิดการจ้างงาน สร้างรายได้ให้กับประชาชนในพื้นที่จํานวนมาก
พร้อมทั้ง นายกรัฐมนตรี ได้กล่าวถึงการจัดทํายุทธศาสตร์กระทรวงว่า นอกจากการทํายุทธศาสตร์ของกระทรวงให้สอดคล้องกับยุทธศาสตร์ชาติ 20 ปี และแผนการพัฒนาเศรษฐกิจและสังคมแห่งชาติแล้วยังต้องดําเนินการให้สอดคล้องกับความต้องการของประชาชนเป็นสําคัญ เพื่อให้เกิดประโยชน์ต่อประชาชนทุกภาคส่วนของประเทศ รวมทั้งได้ชื่นชมการดําเนินงานโครงการหมู่บ้านอุตสาหกรรมสร้างสรรค์ (Creative Industry Village) ซึ่งเป็นการเพิ่มศักยภาพการบริหารงานของชุมชนตามแนวทางประชารัฐและเพิ่มมูลค่าผลิตภัณฑ์โดยใช้ความสร้างสรรค์และเสน่ห์ของภูมิปัญญาท้องถิ่น และขอให้มีการสร้างการรับรู้กับประชาชนในพื้นที่เข้าใจเกี่ยวกับการดําเนินโครงการดังกล่าวก่อนขยายให้ครบทุกจังหวัดตามเป้าหมายที่กําหนด
ขณะที่เรื่องของศูนย์ทดสอบยานยนต์และยางล้อแห่งชาติ นายกรัฐมนตรี กล่าวว่า ให้มีการส่งเสริมนักลงทุนในประเทศหรือในพื้นที่เป็นอันดับแรกก่อนส่งเสริมสนับสนุนนักลงทุนต่างประเทศ เพื่อให้เกิดการสร้างงาน สร้างรายได้ให้กับประชาชน อันจะส่งผลให้เกิดการสร้างความเข้มแข็งของระบบเศรษฐกิจในพื้นที่ได้อย่างยั่งยืน
อีกทั้ง นายกรัฐมนตรี ได้กล่าวเน้นย้ําว่า วันนี้คนไทยนอกจากการคิดวิเคราะห์ให้เป็นแล้ว ยังต้องมีหลักคิดโดยมีกฎหมายประกอบการคิดพิจารณาด้วย โดยเฉพาะในเรื่องของประชาธิปไตยต้องมีสิทธิเสรีภาพโดยไม่ละเมิดสิทธิของบุคคลอื่น ซึ่งหากเรื่องใดที่คิดโดยใช้อารมณ์ความรู้สึกหรือทําจนสุดโต่งจนเกินไปก็จะทําให้เกิดปัญหาและทําให้ไม่สามารถสร้างความปรองดองเกิดขึ้นได้ ทั้งนี้ ปัจจุบันต้องมีการแสวงหาการทํางานร่วมกันของทุกภาคส่วนในการปฏิรูปประเทศในด้านต่าง ๆ ซึ่งมีความจําเป็นและสําคัญให้ได้ เช่น เรื่องการปฏิรูปกระบวนการประชาธิปไตยเพื่อให้เกิดความสามัคคีปรองดองในประเทศ การปฏิรูปเรื่องการลดความเหลื่อมล้ําและความไม่เป็นธรรมทางด้านเศรษฐกิจและสังคม ซึ่งเป็นสาเหตุของความขัดแย้งในสังคม และการปฏิรูประบบการศึกษาของประเทศไทย ซึ่งต้องสอนให้คนรู้จักคิดวิเคราะห์เป็นโดยมีหลักคิดที่ถูกต้องตามกรอบของกฎหมาย เพื่อให้สามารถทํางานและขับเคลื่อนประเทศเดินหน้าต่อไปได้
------------------
กลุ่มประชาสัมพันธ์และเผยแพร่ สํานักโฆษก